На основу члана 59. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон и 47/2018) и члана 89. Статута општине Бела Паланка („Службени лист града Ниша, бр. 14/19), на седници Скупштине општине Бела Паланка одржаној 10.12.2020. године, донета је

Одлука о измени Одлуке о Општинској управи општине Бела Паланка

# Члан 1.

Одлука о Општинској управи општине Бела Паланка („Службени лист града Ниша, бр.

43/18) мења се у члану 13. тако што се додаје став 2. и гласи:

„У Одељењу за буџет и финансије формира се Одсек за послове локалне пореске администрације.

У Одељењу за привреду и локално – економски развој формира се Одсек за пројекте развоја општине.

Одсецима руководи шеф одсека, који за свој рад одговара руководиоцу Одељења и начелнику Општинске управе.

Одсек броји најмање 5 запослених.“

# Члан 2.

У члану 7. Одлуке о Општинској управи општине Бела Паланка у ставу 1. додаје се број

(5) који гласи:

„V Кабинет председника општине.

Кабинет председника општине обавља послове: врши координацију послова који се обављају у кабинету председника општине, координира активности између кабинета, одељења и служби Општинске управе; врши стручне, организационе и административно-техничке послове за потребе председника Општине; прикупља и систематизује податке од значаја за решавање појединих питања из делокруга рада председника Општине; организује и припрема наступе председника Општине у медијима, организује конференције за штампу; прати дневно информације у медијама везано за рад председника Општине и информације дате о Општини Бела Паланка; припрема саопштење из надлежности председника Општине и надлежности локалне самоуправе која се тичу интереса грађана општине Бела Паланка; организује колегијуме и друге састанке председника Општине, комисије и савете и друге састанке председника Општине, заменика председника и Општинског већа; обавља послове протокола председника Општине, заменика председника и Општинског већа; организује протокол поводом пријема домаћих и страних представника градова, културних, спортских и других представника, протоколе поводом додељивања јавних признања; припрема материјале о којима одлучује председник Општине; прикупља податке у вези реализације донетих програма, одлука и закључака; врши техничке припреме за презентацију о активностима председника општине и општине Бела Паланка; евидентира и прати извршавање донетих аката; врши распоређивање аката и предмета који се односе на председника и заменика председника општине и сређује

1

документацију везану за њихове активности; врши пријем странака које се непосредно обраћају председнику и заменику председника Општине.“

# Члан 3.

У члану 12. Одлуке о Општинској управи општине Бела Паланка мења се став 4. који сада гласи:

„У Општинској управи може бити постављен један помоћник председника општине.“

# Члан 4.

У осталом делу Одлука о Општинској управи општине Бела Паланка („Службени лист града Ниша, бр. 43/18), остаје на снази.

# Члан 5.

Одлука о измени одлуке ступа на снагу осмог дана од дана објављивања у Службеном листу града Ниша.

**Број: 011-63/2020-I**

# У Белој Паланци, дана 14.12. године

**СКУПШТИНА ОПШТИНЕ БЕЛА ПАЛАНКА**

**Председник Александар Пејчићс.р.**

2